Petrogradi erakorraline komisjon võitluseks kontrrevolutsiooni ja sabotaažiga
Petrogradi erakorraline komisjon võitluseks kontrrevolutsiooni ja sabotaažiga (vene keeles Чрезвычайная Комиссия по борьбе с контррево­люцией и спекуляцией при Петроградском Совете Рабочих и Красноармейских Депутатов) oli Nõukogude Venemaal Petrogradis Petrogradi Nõukogu juurde 10. märtsil 1918 loodud Nõukogude Venemaa salapolitsei – punaterrori elluviimise peamine vahend aastatel 1918–1922. 1917. aasta detsembris loodud Ülevenemaalise erakorralise komisjoni kolimisega koos teiste Nõukogude Venemaa riigiasutustega 11. märtsil 1918 uude pealinna Moskvasse, loodi Petrogradis riikliku julgeolekut tagav asutus: Petrogradi Töörahva Kommuuni komissaride nõukogu osakond võitluseks kontrrevolutsiooniga, (Отдел по борьбе с контрреволюцией Совета комиссаров Петроградской трудовой коммуны) (Petrogradi linn) – 10. märts 1918; Peale Põhja- ja Loode-Venemaa kubermangude ühendamist ühisesse oblastisse Põhja Oblasti Kommuunide Liitu – moodustati PEK-ist Põhja Oblasti Kommuunide Liidu erakorraline komisjon võitluseks kontrrevolutsiooni, spekulatsiooni ja sabotaažiga (Чрезвычайная комиссия по борьбе с контрреволюцией, спекуляцией и саботажем СКСО) (regionaalne keskus) – aprill 1918; Peale Põhja Oblasti Kommuunide Liidu laialisaatmist moodustati POKL EK-st Petrogradi Nõukogule alluv osakond – veebruar 1919